Ρουμανικές προεδρικές εκλογές 2025

Οι προεδρικές εκλογές διεξήχθησαν στη Ρουμανία στις 4 Μαΐου 2025, με δεύτερο γύρο στις 18 Μαΐου 2025. Ο Νικουσόρ Νταν και ο Γκεόργκε Σιμιόν ήταν οι δύο υποψήφιοι που προκρίθηκαν στον δεύτερο γύρο, στον οποίο ο πρώτος αναδείχθηκε νικητής. Η θητεία του Νταν ως έκτου προέδρου της Ρουμανίας άρχισε στις 26 Μαΐου.

Οι εκλογές προκηρύχθηκαν τον Ιανουάριο 2025 μετά την ακύρωση των εκλογών του 2024 λόγω υποτιθέμενης ρωσικής παρέμβασης υπέρ του νικητή του πρώτου γύρου Καλίν Γκεοργκέσκου. Η προεκλογική εκστρατεία χαρακτηρίστηκε από πολιτική αστάθεια και σειρά διαδηλώσεων κατά της ακύρωσης. Στις 7 Μαρτίου ο Γκεοργκέσκου αποκλείστηκε από την υποψηφιότητα ενόψει πολλών ποινικών ερευνών, με τον αρχηγό του κόμματος AUR Σιμιόν να ανακοινώνει την υποψηφιότητά του στη θέση του Γκεοργκέσκου.

Ο Σιμιόν, ο οποίος έλαβε 40,96% των ψήφων στον πρώτο γύρο, αντιμετώπισε τον Νταν —που συγκέντρωσε 20,99%— στον δεύτερο γύρο που διεξήχθη στις 18 Μαΐου 2025. Ο Νταν κέρδισε με 53,6% έναντι 46,4% του Σιμιόν.

Στις 20 Μαΐου, έχοντας προηγουμένως αποδεχθεί την ήττα του και συγχαρεί τον Νταν για τη νίκη του, ο Σιμιόν δήλωσε ότι υπέβαλε επίσημη προσφυγή κατά των αποτελεσμάτων στο Συνταγματικό Δικαστήριο της Ρουμανίας, επικαλούμενος μαζική εκλογική νοθεία. Το αίτημα του Σιμιόν για ακύρωση των εκλογών απορρίφθηκε από το Δικαστήριο δύο ημέρες αργότερα, και η προεδρία του Νταν ξεκίνησε στις 26 Μαΐου.

 Αποτελέσματα 
 Συνολικά αποτελέσματα 
+Εθνικά αποτελέσματα..Υποψήφιοι ΚόμματαΠρώτος γύροςΔεύτερος γύρος Ψήφοι % Ψήφοι % Τζορτζ Σίμιον AURΥποστηρίχθηκε από το Κόμμα της Νεολαίας (POT). (Επιπλέον στον δεύτερο γύρο: PER, PRO, PRM) 40,96 46,40 Νικούσορ Νταν Ανεξάρτητος  20,99 53,60 Κριν Αντονέσκου A.ROΥποστηρίχθηκε από τη «Εκλογική Συμμαχία Η Ρουμανία Μπροστά» (συμμαχία μεταξύ του Εθνικού Φιλελεύθερου Κόμματος, του Σοσιαλδημοκρατικού Κόμματος και της Δημοκρατικής Ένωσης Ούγγρων της Ρουμανίας) και από τα περισσότερα κόμματα των εθνοτικών μειονοτήτων της Ρουμανίας.  20,07 Βίκτορ Πόντα Ανεξάρτητος  13,04 Έλενα Λασκόνι USRΧάνει την υποστήριξη του κόμματος της προς όφελος του Νικούσορ Νταν  2,68  Λαβίνια Σάντρου PUSL   0,64 Ντανιέλ Φουνερίου  Ανεξάρτητος  0,53  Κρίστιαν Τέρχες PNCR   0,39  Σεμπαστιάν Ποπέσκου    0,28 Τζον Ιόν Μπάνου  Ανεξάρτητος  0,23 Σίλβιου Πρεντόιου   0,18 Έγκυρες ψήφοι  98,52  98,85 Λευκά και άκυρα  1,48  1,15 Σύνολο  100  100 Αποχή  46,79  35,28 Εγγεγραμμένοι / συμμετοχή  53,21  64,72

 Παραπομπές 

2025
Ρουμανια